Lee Trevino
Lee Buck Trevino (mehhiko päritolu tõttu The Merry Mex või Supermex; snd 1. detsembril 1939) on Ameerika Ühendriikide endine golfimängija. Teda peetakse üheks golfi ajaloo parimaks mängijaks, aastal 1981 lisati ta World Golf Hall of Fame'i. Trevino võitis oma karjääri jooksul kuus golfi suurturniiri ning 29 PGA Touri võistlust. Ta on üks neljast golfarist, kes on võitnud kaks US Openit, The Open Championshipi ja PGA Championshipi. Suurturniiridest jäi tal seega võitmata vaid Masters Tournament.